OpenLLM-France/wikimedia huggingface dataset:
# Can Fatjó (Sant Just Desvern)

Can Fatjó és un edifici del municipi de Sant Just Desvern (Baix Llobregat) que forma part de l'Inventari del Patrimoni Arquitectònic de Catalunya.

## Descripció

És una masia formada per diferents cossos amb edificacions adjuntes de diverses èpoques. La façana del mas primitiu s'orienta a migdia i té un portal dovellat de punt rodó i quatre finestres gòtiques amb filigranes, possiblement del segle xv. El ràfec de coberta és paral·lel a terra, vessant aigües a la façana.
Els tres habitacles que s'inclouen a Can Fatjó, són conseqüència de l'arribada, l'any 1915, de tres masovers, germans entre ells, procedents de Sant Feliu de Llobregat.

## Història

Can Fatjó ha canviat el seu nom diverses vegades. El 1130 se'n deia Mas Reia o Rel·la. El 1511, Can Ramoneda i el 1650, Can Parellada. El nom actual té el seu origen l'any 1690. Aquests canvis eren conseqüència del fet que no hi havia hereus sinó pubilles.
Cronològicament, les primeres noves són del 1310, a la façana posterior apareix la data del 1600.

## Referències

* 1 2 3 4 «Can Fatjó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# Atlas linguistique de la Corse

L'Atles lingüístic de Còrsega (en francès, Atlas linguistique de la Corse (ALC)) és un projecte d'atles lingüístic de Còrsega dirigit per Jules Gilliéron. Està format per 799 mapes, que van ser publicats l'any 1914 en quatre fascicles, i cobreix 44 punts d'enquesta visitats entre l'any 1911 i 1912 Una part de les dades recaptades no es van publicar i s'han dipositat a la Biblioteca nacional de França. Completa l'Atles lingüístic de França.

## Referències

* ↑ Carpitelli 2009
* ↑ Mathée 1973

## Fonts

* Elisabetta Carpitelli, « Marie-José Dalbera-Stefanaggi, Roger Miniconi. — Nouvel Atlas Linguistique et Ethnographique de la Corse. Volume 2 : Le lexique de la mer. Ajaccio : Éditions Alain Piazzola / Paris : Éditions CTHS, 2008. », Corpus, numéro 8, novembre de 2009.
* Giacomo-Marcellesi Mathée, «Réflexions sur l'enquête d'Edmont à Sotta (point 88 de l'Atlas linguistique de la Corse)», Langue française, volum 18, número 1, «Les parlers régionaux» 1973, pp. 91–99.
# Yahoo! Widget Engine

Yahoo! Widgets és una plataforma d'aplicacions gratuïta per als sistemes operatius Mac OS X i Microsoft Windows on s'executen ginys. El programari s'anomenava prèviament Konfabulator, però després de ser comprat per Yahoo! va ser rebatejat.

## Vegeu també

* Giny

### Programari similar

* Dashboard
* adesklets (X11)
* Amazing Brass
* AveDesk (Windows)
* DesktopX (Windows)
* dotWidget
* gDesklets (GNOME)
* Google Desktop (Windows, Mac OS X, Linux)
* Kapsules (Windows)
* Litestep (Windows)
* Microsoft gadgets
* Samurize (Windows)
* SuperKaramba (KDE)
* Windows Sidebar
* Desktop Sidebar (Windows)
* Opera Widgets
# Cèl·lules MDCK

Les cèl·lules del ronyó caní Madin-Darby (MDCK) són un model de línia cel·lular de mamífers utilitzat en investigacions biomèdiques. Les cèl·lules MDCK s'utilitzen per a una gran varietat d'estudis de biologia cel·lular, incloent estudis de polaritat cel·lular, adhesions cèl·lula-cèl·lula (unions adherens), motilitat cel·lular col·lectiva, així com respostes a factors de creixement. És un dels pocs models de cultiu de cèl·lules que s'adapta al cultiu cel·lular 3D i als reordenaments multicel·lulars coneguts com a morfogènesi de branques.

## Història

Després de l'aïllament inicial del 1958 de les cèl·lules epitelials del túbul renal d'un gos adult Cocker Spaniel per part de Stewart H. Madin i Norman B. Darby, Jr., la línia cel·lular que porta el seu nom es va emprar principalment com a model d'infecció viral de cèl·lules de mamífers. De fet, van optar per aïllar els túbuls renals precisament amb aquest objectiu, ja que abans havien tingut èxit amb la infecció vírica de cèl·lules derivades dels túbuls renals d'altres mamífers. Així, l'objectiu inicial d'aïllar i cultivar cèl·lules d'aquest teixit no era generar un nou sistema model per a la biologia de cèl·lules epitelials. No va ser fins al 1970 que el laboratori de Zbynek Brada va publicar un treball descrivint les cèl·lules MDCK com una línia de cèl·lules representativa que marca signes de cèl·lules epitelials del túbul renal. Van basar aquesta conclusió en les activitats de transport de fluids de monocapa formades de cèl·lules MDCK, la presència de microvelles a la seva superfície apical (superior) i la seva capacitat d'autoorganitzar-se, en créixer en 3D, en esferes buides. En el seu informe, els autors especulaven que l'expressió histotípica mitjançant la qual les cèl·lules MDCK formessin estructures que recordessin el seu teixit d'origen podrien ser fructífiques aplicades a l'estudi d'altres teixits. Les dècades següents els han demostrat en gran manera, tot i que el repertori per estudiar l'organització i el comportament de les cèl·lules dins dels teixits s'ha ampliat àmpliament.

## Referències

* ↑ Lucy Erin O'Brien, Mirjam M. P. Zegers & Keith E. Mostov «"Building epithelial architecture: insights from three-dimensional culture models"». Nature Reviews Molecular Cell Biology, 3, 2002, pàg. 531–537.
* ↑ «MDCK (NBL-2) (ATCC CCL-34)». ATCC.
* ↑ FritzLehmann-Grube «"A sensitive plaque assay for influenza viruses"». Virology, 21, 3, 1963, pàg. 520-522.
* ↑ Moulton JE, Frazier LM. «"Deoxyribonucleic acid and protein changes in dog kidney cells infected with infectious canine hepatitis virus"». Virology, 15, 2, 1961, pàg. 91-101.
* ↑ Leighton J, Estes LW, Mansukhani S, Brada Z. «"A cell line derived from normal dog kidney (MDCK) exhibiting qualities of papillary adenocarcinoma and of renal tubular epithelium"». Cancer, 26, 5, 1970, pàg. 1022-1028.
* ↑ Eliah R. Shamir and Andrew J. Ewald «"Three-dimensional organotypic culture: experimental models of mammalian biology and disease"». Nat Rev Mol Cell Biol, 15, 10, 2014, pàg. 647-664.

## Enllaços externs

* Cellosaurus – Entrada per MDCK (anglès)
# Bernolsheim

Bernolsheim (en alsacià Banze) és un municipi francès, situat a la regió del Gran Est, al departament del Baix Rin. L'any 1999 tenia 510 habitants.
Forma part del cantó de Brumath, del districte de Haguenau-Wissembourg i de la Comunitat d'aglomeració de Haguenau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 253 | 272 | 298 | 338 | 436 | 510 |

## Administració

Llista d'alcaldes :
| Període | Identitat | Partit |
| 2001-2008 | Paul Adam | |
| 2008- | Maryse Milot | |
# Xuntuk

Xuntuk - Шунтук (rus) - és un khútor de la República d'Adiguèsia, a Rússia. Es troba a 7 km al sud de Tulski i a 18 km al sud de Maikop. El 2020 tenia 968 habitants.
Pertany al municipi de Timiriàzeva.

## Referències

* ↑ Численность постоянного населения по МО и населенным пунктам Республики Адыгея по состоянию на 1 января 2020 года Arxivat 2020-05-26 a Wayback Machine. (en rus).
# Wendell Ladner

Wendell Ladner (Necaise Crossing, Mississipi, 6 d'octubre de 1948 -Queens, Nova York, 24 de juny de 1975) va ser un jugador de bàsquet estatunidenc que va disputar cinc temporades en l'ABA. Amb 1,96 metres d'alçada, jugava en la posició d'aler.

## Enllaços externs

* Estadístiques de Wendell Ladner a Basketball-Reference.com (anglès)
* American Basketball Association Players (anglès)
# Can Febrera

Can Febrera és una masia del poble de Bigues, en el terme municipal de Bigues i Riells del Fai, a la comarca catalana del Vallès Oriental.
Es troba en el sector oriental del terme municipal, al costat de llevant de Can Gresola i de les Granges de la Gresola, al nord de Can Rotxil i al sud-oest de Can Bonrepòs. És a la dreta del torrent de Bonrepòs i a l'esquerra del torrent de la Font del Tort, a llevant de la urbanització de Can Barri. A les seves terres, al nord-est de la masia, es va obrir en el darrer quart del segle xx la urbanització de Can Febrera.
Es tracta d'una construcció que es remunta almenys al segle xvii, molt modificada a través dels segles. Conserva la llinda i alguns carreus més de pedra arenisca, sobretot emmarcant-ne les obertures.
Està inclosa en el Catàleg de masies i cases rurals de Bigues i Riells del Fai.

## Referències

* ↑ Catàleg de masies i cases rurals
# Yasuhito Endō

Yasuhito Endō (nascut a Kagoshima, Prefectura de Kagoshima, Japó, el 28 de gener del 1980), és un futbolista professional japonès que actualment juga de mig-defensiu al Gamba Osaka de la J. League. En 2009 va ser premiat com a millor futbolista d'Àsia.

## Internacional

Endō també juga per la selecció del Japó des del 2002. El 16 d'octubre de 2012 va esdenir el futbolista que més partits ha jugat amb la seva selecció, amb 123 internacionalitats. El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig. En categoria absoluta, Endō ha participat en tres Copes del Món (Alemanya 2006, Sud-àfrica 2010 i Bràsil 2014), quatre Copes d'Àsia (2004, 2007, 2011 i 2015) i tres Copes Confederacions (2003, 2005 i 2013).

## Referències

* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* Perfil al web del Gamba Osaka Arxivat 2014-01-12 a Wayback Machine. (japonès)
# Wheeler (Texas)

Wheeler és una població dels Estats Units a l'estat de Texas. Segons el cens del 2000 tenia 1.378 habitants.

## Demografia

Segons el cens del 2000, Wheeler tenia 1.378 habitants, 520 habitatges, i 365 famílies. La densitat de població era de 347,7 habitants per km².
Dels 520 habitatges en un 33,5% hi vivien nens de menys de 18 anys, en un 58,8% hi vivien parelles casades, en un 8,5% dones solteres, i en un 29,8% no eren unitats familiars. En el 28,3% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,04.
Per edats la població es repartia de la següent manera: un 25% tenia menys de 18 anys, un 8,4% entre 18 i 24, un 21,4% entre 25 i 44, un 23,4% de 45 a 60 i un 21,8% 65 anys o més.
L'edat mediana era de 41 anys. Per cada 100 dones de 18 o més anys hi havia 83,7 homes.
La renda mediana per habitatge era de 31.375 $ i la renda mediana per família de 36.667 $. Els homes tenien una renda mediana de 27.679 $ mentre que les dones 16.723 $. La renda per capita de la població era de 17.224 $. Aproximadament el 6,8% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheeler». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Wheeler». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Clemente Althaus

Clemente Althaus (1790-1836) fou un coronel i cartògraf peruà. És un dels referents de la cartografia peruana del segle xix, ja que va realitzar un aixecament topogràfic del territori de Perú, inventariant els recursos naturals. Fou un dels que organitzaren l'expedició iniciada el 1834 per a explorar el curs dels rius Ucayali i Pachitea. A partir de la documentació que generà es va traçar el mapa general de la República del Perú

## Referències

* 1 2 «Althaus, Clemente». A: La Enciclopedia: 1: a-aouita. Barcelona: Salvat, 2003, p. 495. ISBN 84-345-7465-9.
* ↑ Delgado Estrada, Juan Manuel «Atlas geográfico del Perú 1865 de Mariano F. Paz Soldán (Jean Pierre Chaumeil y Juan Manuel Delgado Estrada, editores)». Geografía y Sistemas de Información Geográfica (GEOSIG). Revista digital del Grupo de Estudios sobre Geografía y Análisis Espacial con Sistemas de Información Geográfica (GESIG), 4, 4, 2012, pàg. 17. Arxivat de l'original el 2017-04-02. ISSN: 1852-8031 [Consulta: 1r abril 2017].
# Can Febrera (urbanització)

Can Febrera és el nom d'una urbanització del terme municipal de Bigues i Riells del Fai, al Vallès Oriental.
Pren el nom de la masia de Can Febrera, una de les masies històriques del poble de Bigues, en terres de la qual es va formar aquesta urbanització. Està situada a la part nord-oriental del terme municipal, prop del límit amb l'Ametlla del Vallès i a l'esquerra del riu Tenes. És al nord de la rotonda que hi ha a la intersecció de les carreteres BP-1432 (Sant Feliu de Codines - la Garriga) i BV-1435 (C-1415b, a Lliçà d'Amunt - Bigues) i al nord-est de la urbanització de Can Barri. Té a ponent la urbanització del Turó, i al sud-est la que duu l'exòtic nom de Diamant del Vallès. Al seu nord-est hi ha les urbanitzacions de La Miranda (l'Ametlla del Vallès i el Serrat de l'Ametlla, pertanyents al terme municipal de l'Ametlla del Vallès.
El seu territori està delimitat al nord-oest pel torrent de Ca l'Isidret Vell i al sud-est pel torrent de Bonrepòs. Dins de l'àmbit d'aquesta urbanització s'inclou també la masia de Can Gresola i les Granges de la Gresola.
És una de les urbanitzacions petites del terme municipal, ja que el 2005 tenia 176 habitants, que representa el 2,35% del cens municipal.

## Referències

* ↑ «Can Febrera | enciclopèdia.cat». [Consulta: 16 octubre 2018].
# Yahoo Serious

Yahoo Serious (Cardiff, 27 de juliol de 1953) és un cineasta australià, conegut fora d'Oceania per la pel·lícula El jovenet Einstein.
Estudiant d'art, Pead buscava la manera de «destruir l'art com a objecte», amb obres com una màquina de fer frànkfurts amb quatre persones dins o pintades en la frontera de l'escola, un fet que li valgué l'expulsió. Després de Young Einstein, Serious realitzà dos llargmetratges més, Reckless Kelly (1993) i Mr Accident (2000), els quals no aconseguiren repetir l'èxit de la seua obra primera.

## Referències

* ↑ Gary Collinson. «A Serious Case of Disappearance: Whatever Happened to Yahoo Serious?» (en anglés). Flickering Myth, 01-02-2020. [Consulta: 23 juny 2020].
* ↑ Myra Forsberg. «FILM; The Name's Serious. Yahoo Serious.» (en anglés). The New York Times, 30-07-1989. [Consulta: 3 juliol 2020].
* ↑ Mathew Murphy. «Yahoo Serious: Whatever happened to the Young Einstein star?» (en anglés). News.com.au, 14-10-2015. [Consulta: 24 juny 2020].
# De landsflyktige

De landsflyktige (lit. "Els emigrats") és una pel·lícula muda sueca dirigida per Mauritz Stiller el 1921.

## Sinopsi

En el moment en què es produeix la revolució russa una família rica es veu obligada a emigrar.

## Repartiment

* Carl Nissen
* Karin Swanström
* Jenny Hasselqvist
* Nils Ohlin
* Lars Hanson
* Ivan Hedqvist

## Producció

La pel·lícula es va rodar a Filmstaden Råsunda amb exteriors del palau de Steninge, Stadsgårdskajen i diversos ambients a Estocolm per Henrik Jaenzon. Com a guió, la novel·la Zoja de Runar Schildt de 1920. Va ser durant l'enregistrament de la pel·lícula que Stiller, que era ciutadà rus pel seu naixement a Hèlsinki, va sol·licitar ser ciutadà suec.

## Referències

* ↑ «[disponible sur cineressources.net Les Émigrés]». Ciné pour tous, 16-11-1922, pàg. 3.
* ↑ De landsflyktige al web de la BFI
* ↑ De landsflyktige a Svenks filmdatabase
# Wilten

Wilten és un barri i districte al sud d'Innsbruck, als peus del Bergisel. El 1904 es va incorporar a la ciutat d'Innsbruck. La frontera amb el centre de la ciutat queda a Triumphpforte. El districte de Wilten inclou també Wiltenberg, Mentlberg i Sieglanger.

## Història

La primera colonització de la zona es remunta a la cultura sorotàptica, cap al 1000 aC. Sota el domini romà es va construir el camp i assentament de Veldidena, mencionat per primer cop el segle iii. En aquella època, Veldidena era una important parada de la ruta de Brenner Via Raetia, que unia Bozen (Pons Drusi) amb Augsburg (Augusta Vindelicorum).
# Wheeler (Wisconsin)

Wheeler és una població dels Estats Units a l'estat de Wisconsin. Segons el cens del 2000 tenia 317 habitants.

## Demografia

Segons el cens del 2000, Wheeler tenia 317 habitants, 134 habitatges, i 79 famílies. La densitat de població era de 149,3 habitants per km².
Dels 134 habitatges en un 28,4% hi vivien nens de menys de 18 anys, en un 41% hi vivien parelles casades, en un 9,7% dones solteres, i en un 41% no eren unitats familiars. En el 32,8% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 24% tenia menys de 18 anys, un 7,6% entre 18 i 24, un 33,1% entre 25 i 44, un 19,9% de 45 a 60 i un 15,5% 65 anys o més.
L'edat mediana era de 36 anys. Per cada 100 dones de 18 o més anys hi havia 104,2 homes.
La renda mediana per habitatge era de 25.938 $ i la renda mediana per família de 43.000 $. Els homes tenien una renda mediana de 29.500 $ mentre que les dones 23.333 $. La renda per capita de la població era de 20.883 $. Aproximadament el 13,2% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheeler» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Wheeler». American Fact Finder. Oficina del Cens dels Estats Units, 12-01-2010.
# Consell Popular Caldeu-Siríac-Assiri

El Consell Popular Caldeu-Siríac-Assiri és una organització política assíria de l'Iraq. Es va fundar com Unitat Cristiana del Kurdistan i va obtenir representació al Parlament del Kurdistan en les eleccions del 1992 i el seu cap Sarkis Aghajan fou viceprimer ministre al govern regional. Posteriorment es va acostar cada vegada més al Partit Democràtic del Kurdistan (PDK) i va participar en les següents eleccions:
* A les constituents iraquianes del gener del 2005, a les parlamentàries del Kurdistan de la mateixa data i a les parlamentàries iraquianes del desembre del 2005 va participar dins la llista de l'Aliança Democràtica i Patriòtica del Kurdistan.
* A les eleccions a les governacions iraquianes el 2009 va formar part de la Llista Patriòtica Ishtar, patrocinada pel PDK.
* A les legislatives kurdes del 2009 va concórrer en una llista pròpia encoratjada pel PDK (per oposició al Zowaa, contrari a un territori assiri al Kurdistan) que va obtenir el 53% dels vots cristians i 3 diputats (Thair Abdahad Ogostin, Susan Yousif Khoshaba i Amer Jajo Yousif).
* I també va participar en llista pròpia a les parlamentàries iraquianes del 2010 obtenint 21.882 vots (29,9%) i dos diputats.
# Zoltán Tildy

Zoltán Tildy (Lučenec, 18 de novembre de 1889 - Budapest, 3 d'agost de 1961) és un polític hongarès que va ser el primer ministre de l'últim Regne d'Hongria del 1945 al 1946, i a continuació, el primer President de la Segona República d'Hongria del 1946 al 1948.
Zoltán Tildy nascut a Losonc (actualment Lučenec a Eslovàquia), dins de l'Imperi Austrohongarès d'una família d'oficials hongaresos del govern local. Va estudiar a l'Acadèmia Teològica reformada de Pápa, després d'estudiar un any a la Universitat de Belfast a Irlanda del Nord. Va exercir com a ministre de l'Església Reformada a partir del 1921, editat el diari de l'Església Reformada d'Hongria, Keresztény Család (la família cristiana) i altres publicacions periòdiques. En 1929, es va unir al Partit dels petits pagesos independents, la (FKgP) amb altres figures polítiques com l'hongarès Ferenc Nagy. Va esdevenir vicepresident del partit poc després.
Va ser triat pel parlament hongarès, elegit el 1936 i 1939. Posà pressió sobre el govern de Miklós Horthy durant la Segona Guerra Mundial. Després que Hongria va ser ocupada pels alemanys, a Tildy li calgué amagar-se. Després de l'alliberament del país gràcies a la Unió Soviètica, Tildy va esdevenir president del FKgP. Va ser primer ministre del 15 de novembre de 1945 a l'1 de febrer de 1946, quan va ser elegit president d'Hongria en un govern de coalició amb Ferenc Nagy. També va ser membre ex officio de l'Alt Consell Nacional des del 7 de desembre de 1945 fins al 2 de febrer de 1946.
Exerceix les seves funcions de president fins al 31 de juliol de 1948, quan es veu obligat a dimitir a causa de la detenció del seu fill per corrupció, però encara més per la creixent sovietització del país. És substituït per Arpad Szakasits.
Zoltán Tildy va ser mantingut sota arrest domiciliari fins a l'1 de maig de 1956 a Budapest. Va ser nomenat Ministre d'Estat en la Revolució hongaresa de 1956. Fou detingut per les tropes soviètiques després de la invasió d'Hongria i va ser condemnat a sis anys de presó pel Tribunal Suprem el 15 de juny de 1958 en el judici d'Imre Nagy i el seu govern. Va ser posat en llibertat a l'abril del 1959, per la seva avançada edat. Més tard va viure retirat per complet fins a la seva mort el 1961.

## Referències

* ↑ Föglein, Gizella «Az államfó intézmenye 1944 és 1949 között (Cap d'administració de l'Estat de 1944 a 1949)» (en hungarès). Múltunk (Nostre Passat), 2, 2005, pàg. 221-230.
* 1 2 «Zoltán Tildy, president of Hungary» (en anglès). Encyclopaedia Britannica. [Consulta: 23 octubre 2019].
* 1 2 Ferrer, Albert «La transició a Hongria del socialisme real a la democràcia liberal i l'economia de mercat». Afers Internacionals, 32, 1996, pàg. 26.

## Enllaços externs

* Haas, György «A kisgazda államminiszter (El petit pagès és ministre d'estat)» (en hongarès). Válasz (Resposta), 19-10-2006. Arxivat de l'original el 23 d’octubre 2019 [Consulta: 23 d’octubre 2019].
# DS4/NA

El Digital Signal 4/NA (DS4/NA) en telecomunicacions és un senyal multiplexat agregat de 139,264 Mbit/s, equivalent a 3 Digital Signal 3s o 2.016 Digital Signal 0s.
Aquest enllaç s'utilitza habitualment per al transport de fibra de llarga distància de radiodifusió i televisió com a plataforma per al flux de transport MPEG-2 /ASI de 270 Mb/s. Els circuits són d'ús comú diàriament per a la transmissió digital d'emissions de televisió i ràdio, interconnectant Pavellons Esportius, Centres de Convencions, Estacions de Televisió i Emisores. Les connexions en si passen a formar part de la transmissió de dades en sèrie de llarg recorregut per fibra. Com que s'envien com a dades purament en sèrie, no es produeix cap paquetització ni compartició d'ample de banda com passa amb TCP/IP.
Els operadors que solen subministrar aquests circuits estan especialitzats, la majoria de vegades subministrats als EUA per Vyvx o The Switch.
Una emissió remota, un esdeveniment esportiu, per exemple, normalment es transmet a través d'un DS4 des del lloc a la xarxa de televisió en un circuit de dades en sèrie complet i no compartit de 270 megabits per segon.
Històricament, quan s'utilitzava amb l'engranatge adequat, el circuit s'utilitzava per emular un circuit de definició estàndard analògic utilitzant una freqüència de mostreig de 12-15 MHz, transportant les mostres en format PCM. Això va substituir els circuits de cable coaxial dedicats per circuits digitals gestionats, però aquest ús es va fer rar a principis del segle XXI.

## Referències

* ↑ Richardson, Stephen. «Types of Network Topologies - Ospf Network» (en anglès), 03-10-2023. [Consulta: 8 novembre 2023].
* ↑ «T1 and the T Carrier System» (en anglès). [Consulta: 8 novembre 2023].
* ↑ «Vyvx to deliver super bowl to broadcasters for 14th consecutive year» (en anglès).
* ↑ «The Switch» (en anglès).
* ↑ «Fiber optics business newsletter» (en anglès). Information Gatekeepers Inc.